39. כתב תביעה לגירושין, מזונות אישה וילדה, חלוקת רכוש ומיטלטלין, משמורת ילדים לרבות הסדרי ראיה וכל הכרוך בה

בבית-הדין האיזורי                                          מס' תיק________ 

ב                       

התובע:              __________ת.ז. ____________
(הבעל)                                          

ע"י ב"כ עו"ד  _______________
    מרח' _____________________
    טל:________, פקס: _________
נגד

הנתבעת:            ______________ת.ז. ________
(האישה)            מרח'  _____________________
    טל'_______________________
מהות התביעה: גירושין, מזונות אישה וילדה, חלוקת רכוש ומיטלטלין, משמורת ילדים לרבות הסדרי ראיה וכל הכרוך בה.

פרשת התביעה
התובע מתכבד בזאת להגיש את כתב תביעתו לגירושין, מזונות אישה וילדה, חלוקת רכוש ומיטלטלין, פירוק שיתוף במכוניות הצדדים ומשמורת ילדים לרבות הסדרי ראיה וכל הכרוך בה והכול כאמור וכמפורט להלן בהרחבה.

ואלה נימוקי התביעה:
1. התובע יהיה מיוצג על-ידי עו"ד _________________וכתובתם תשמש לצורך המצאת כתבי בי-דין בתיק דנן.
תביעת הגירושין
2. התובע והנתבעת נישאו זל"ז כדמו"י בתאריך_________. לאחר הנישואים נולדה להם בת אחת, _________ילידת__________.   
3. במשך כל תקופת הנישואין ובפרט בשנה האחרונה חלה החרפה במערכת היחסים בין הצדדים אשר נבעה בעיקר מתקשורת לקויה לרבות אי-קיום יחסי אישות לתקופות ארוכות. 
4. התובע יטען, כי הנתבעת איננה מכבדת אותו ונוהגת לקללו, להעליבו, ולאיים עליו, ללא כל סיבה וללא כל מתן הסבר להתנהגותה זו. כך לדוגמא, נאלץ התובע לישון על הספה מספר חודשים, ובשני מקרים אחרים, נאלץ התובע לישון במכוניתו, זאת לאחר שסולק מהבית בצעקות.  
5. התובע יטען, כי ניסה, ביחד עם הנתבעת, לפתור הבעיות באמצעות טיפול זוגי. טיפול זה נכשל. 
6. בנוסף, התובע יטען כי במהלך הנישואין, נהגה הנתבעת לדרוש מהתובע, מתנות יקרות ערך, וזאת ללא כל התחשבות ביכולתם הכלכלית והמוגבלת של הצדדים. 
7. התובע יטען, כי הנתבעת, במספר אירועים שונים, הסירה את טבעת הנישואין, תוך פניה לתובע כי הטבעת איננה יקרה דיה וכי ברצונה להתגרש.   
8. בנוסף, התובע יטען כי במהלך הנישואין הנתבעת נמנעה מלהקשיב למצוקותיו של התובע ולתמוך בו.   
9. התובע יטען, כי כל פעם שהלך למילואים, הנתבעת, כעסה והתלוננה כי היא נשארת לבד תוך שהתובע איננו מבין את צרכיה. 
10. התובע יציין כי לאור התנהגות הנתבעת כאמור, עזב את הבית (_______) ועבר לגור כחודשיים בבית חברו. לאחר כחודשיים ימים, עבר התובע להתגורר בדירה שכורה ב ____________. מאז הצדדים אינם חיים יחדיו.  
11. התובע יטען, כי מאז שעזב את הבית, הנתבעת מנעה ומונעת ממנו לראות את ביתו הקטינה באופן סדיר ומסודר ואף היו מקרים בהם הנתבעת ניתקה כל קשר עם התובע, דבר שגרם לניתוק מוחלט בין התובע לביתו קטינה. 
12. התובע יציין כי עשה כל שביכולתו על מנת ולהימנע מהגשת תביעה זו וכל כוונותיו להגיע להסכם גירושין כולל. התובע יציין, כי ימים לפני הגשת התביעה הנדונה, היו הצדדים בהליך של גישור, ש"התפוצץ" בסופו של יום בשל חוסר הבנתה של הנתבעת בצורכי הקטינה בעניין הסדרי ראיה עם התובע, כפי שיתואר להלן.  
13. על כן, מתבקש בית-הדין הרבני לחייב את הנתבעת לקבל גט פיטורין מאת התובע. 
משמורת הקטינה
14. התובע מסכים כי משמורת הקטינה תהיה אצל הנתבעת.
15. זאת ועוד. התובע יטען, כי ברצונו להיות שותף מלא לכל החלטה בדבר חינוכה של הקטינה וגידולה לרבות טיפולה הרפואי. 
הסדרי ראיה
16. התובע יטען כי לא ראה את הקטינה כל חגי ישראל, בשנה האחרונה תוך שהנתבעת יוצאת לחופשות ארוכות וזאת מבלי ליידע את התובע, היכן שוהה ביתו הקטינה. 
17. התובע יטען, כי המפגשים של התובע עם הקטינה, התקיימו בבית התובעת ולעיתים באווירה קשה של צעקות, דבר שהביא לעזיבתו של התובע, שכן, חשש כי הצעקות כאמור, יפגעו בקטינה. 
18. התובע יטען, כי מאז שעזב את הבית, איננו רואה את הקטינה בצורה מסודרת והכול על-פי גחמותיה של הנתבעת.
19. התובע יטען, כי הנתבעת איננה מבינה כי זכותו של התובע לראות את ביתו הקטינה באופן סדיר. התובע ניסה להסביר לנתבעת אולם כל הסבריו עלו בתוהו.  
20. התובע יטען, כי ניסה להסביר לנתבעת כי מניעת הסדרי ראיה עם הקטינה, פוגעים קשות ויפגעו קשות בקטינה. לדעתו של התובע, על הצדדים לעשות הכול כדי שהקטינה לא תיפגע. 
21. התובע יטען, כי הינו אב מסור, אשר דואג לכל מחסורה של הקטינה. 
22. על כן, מתבקש בית-הדין הנכבד להורות על הסדרי ראיה קרי, פעמים בשבוע וכל שבת שניה (מיום שישי בצהריים ועד למחרת, שעה לאחר צאת השבת) ובחגי ישראל - לסירוגין. 
23. זאת ועוד. התובע ידגיש כי ייקח את הקטינה מפתח ביתה של הנתבעת ואף יחזירה לשם והכול כדי להקל על הנתבעת. 
24. לחילופין, מתבקש בית-הדין הנכבד למנות עובד סוציאלי, על מנת שזה ייתן חוות-דעתו לעניין הסדרי הראיה של הקטינה עם התובע. 
מזונות אישה
25. התובע יטען, כי הנתבעת עובדת כ"_____________" בשלושת רבעי משרה ומשתכרת בסכום כ –__________₪ לחודש. מצ"ב אישור תלוש משכורת המסומן באות "א". 
26. התובע משתכר בסכום של כ –_______₪. מצ"ב אישור תלוש משכורת המסומן באות "ב". 
27. לנוכח התנהגות הנתבעת כלפיו כמתואר לעיל ולנוכח היותה מורדת, ולנוכח הכנסתה, יטען התובע, כי אין הנתבעת זכאית לקבל ממנו מזונות.  
מכוניות הצדדים 
28. הרכב מסוג________, מס' רכב ________ שנת _______ הנמצא ברשות התובע. רכב זה בחזקתו ובבעלותו של התובע. רכב זה נרכש על-ידי התובע, טרם נישואיו ועל כן, רכב זה לא יאוזן בין הצדדים ויישאר בחזקתו ובבעלותו. 
29. הרכב מסוג _________מס' רכב __________שנת_____________, כידוע לתובע, הנמצא ברשות הנתבעת והרשום על שמה. התובע ידגיש, כי הרכב בחזקתה של הנתבעת טרם הנישואין אולם, ההלוואה בגין רכב זה שולמה מכספי הצדדים יחדיו משכך, יש להורות על חלוקתו. 
אולם, ועל מנת לא להכביד על הנתבעת, כחלק מהסכם פשרה, התובע מסכים כי רכב זה יישאר בבעלותה ובחזקתה של הנתבעת.  
30. על כן, מתבקש בית-הדין הנכבד לאזן הזכויות בין הצדדים כאמור לעיל. 
מיטלטלין הנמצאים בדירה
31. לצדדים מיטלטלין במשותף בדירת המגורים כגון: מכונת כביסה, ארון בגדים, שולחן אוכל, טלוויזיה, מחשב, מקרר וספות. 
32. על כן, מתבקש בית-הדין הנכבד לחלק את המיטלטלין כך שכל צד יקבל מחציתו. אולם, במסגרת הסכם פשרה, התובע מסכים שמיטלטלין אלה יישארו בחזקת הנתבעת לרווחתה ולרווחת ביתם המשותפת.
חשבון בנק משותף 
33. התובע יטען כי לצדדים חשבון משותף בבנק________, סניף_______, חש' _________  היתרה בחשבון זה נכון ליום _________ היא כ –______₪ בזכות. סכום זה מורכב בין היתר מתוכנית חיסכון. 
34. התובע מוכן במסגרת הסכם פשרה לוותר על כל הכספים הנמצאים בחשבון המשותף לרווחת הנתבעת ולרווחת ביתם המשותפת.
זכויות הצדדים שיש להביאם בחלוקה
35. התובע יטען, כי לאחר שהתובע יצא מהבית הנתבעת משכה ________ ₪ מחשבונם המשותף, מבלי להסביר לו לאיזה צורך ולאן הכסף "נעלם".
36. התובע ידגיש, כי בכוונתו לוותר על מחצית מסכום זה, במסגרת הסכם פשרה, שכן, איננו רוצה לגרום נזק ומצוקה כלכלית לנתבעת. 
זכויות הצדדים שאין להביאם בחלוקה
37. התובע יטען, כי לכל אחד מן הצדדים חשבון בנק נפרד, טרם הנישואין. לתובע חשבון בבנק ________, סניף ________ולנתבעת חשבון בנק בבנק _________סניף________, טרם הנישואין. 
38. התובע ידגיש, כי שני הצדדים נהגו בהפרדת החשבונות למעט החשבון המשותף כאמור. 
39. על כן, התובע יטען כי אין להכניס החשבונות הפרטיים לאיזון בין הצדדים. 

מזונות הקטינה
40. מאז שעזב את הדירה, התובע שילם לתובעת ומתוך הכרה באחריותו לרווחת ביתם המשותפת, בחודשים הראשונים סך כולל של ________ ₪ לחודש, סכום שהגדיל לאחר מספר חודשים לסך כולל של _______₪ לחודש עבור מזונותיה של הקטינה. מאז ועד היום משלם הוא מידי חודש בחודשו סכום זה.  
41. על כן, מתבקש בית-הדין הנכבד לקבוע כי על התובע לשלם לנתבעת, עבור הקטינה, סכום כולל של ________₪ לחודש. 
42. בית-הדין הנכבד מתבקש ליתן את תשומת-ליבו לכך שהתובע עבר לדירה שכורה, דבר המעצים את הוצאותיו. 
סיכום
43. התובע יטען, כי לבית-הדין הרבני האיזורי ב_______ הסמכות העניינית והמקומית לדון בתובענה זו, בין היתר בשל מקום מגוריהם האחרון של הצדדים, ב_______ ומחמת מקום מגוריה של הנתבעת, ב__________. 
44. אשר על כן, מתבקש כב' בית-הדין הרבני הנכבד להזמין את הנתבעת לדין ולהורות ולחייבה כדלקמן:
1. לחייב את הנתבעת לקבל גט פיטורין מהתובע לאלתר. 
2. לקבוע כי הנתבעת איננה זכאית למזונותיה. 
3. לקבוע כי על התובע לשלם לנתבעת סך כולל של________ ₪ לחודש בגין מזונותיה של הקטינה. 
4. לקבוע הסדרי ראיה לתובע כאמור בכתב התביעה ולחילופין למנות עובד סוציאלי לעניין זה. 
5. לחלק את מיטלטלין הנמצאים בדירה, הרכבים וחשבון הבנק המשותף, בין הצדדים באופן שווה וכאמור בכתב תביעה זה. 
6. לחייב את הנתבעת בהוצאות המשפט לרבות שכר-טרחת עו"ד בצירוף מע"מ כדין. 
                                                                              _________________________

__________, משרד עורכי דין    

        _________, עו"ד

                                                                                                ב"כ התובע     

1

